  รีวิวนี้เป็นรีวิวแรกของปี 2016 เราะงานยุ่งและไม่ค่อยได้ถ่ายรูปอาหาร เน้นถ่ายรูปคนมากกว่า 5555

  มื้อนี้เป็น มื้อครอบครัว เลือกมาทานร้าน Peppercorn เพราะอาหารหลากหลายดี ไม่ได้มาทานเกือบปีแล้วด้วย 

  ร้าน Peppercorn อยู่ใกล้สี่แยกบางโพ ถ้ามาจากโรงพยาบาลบางโพ ถึงสี่แยกเลี้ยวซ้าย มาประมาณ 100 เมตร ก็เห็นร้านอยู่ทางด้านซ้ายมือเรย

  ร้าน Peppercorn ตกแต่งดูดีมีสไตล์ เน้นสีขาว มีโคมไฟประดับดูสวยดี มีโต๊ะอยู่ประมาณ 10 โต๊ะ เก้าอี้ก็เป็นสีขาวด้วย ถ้ามาช่วงค่ำๆ จะบรรยากาศดีใข้ได้เลย

  เวลาเปิดปิดร้าน จะเปิด 2ช่วงเวลา
กลางวัน 11:30-14:00
เย็น    17:00-21:30
ปิดทุกวันจันทร์

  เข้ามาในร้านประมาณ 1ทุ่ม ไม่ได้มาซะนาน คนน้อยจัง แต่พอสัก2ทุ่ม ลูกค้ามาแน่นร้านเลย
เมนูหลากหลายมาก เฉพาะเมนูอาหาร มีถึง 20หน้าเลย เราถ่ายมาไม่หมด เพราะเยอะมาก มีเมนูของหวานอีกหนึ่งหน้า และเมนูเครื่องดื่มอีกหนึ่งหน้า

  รายการอาหาร มีทั้งสไตล์อิตาเลียน เยอรมัน อาหารไทย อาหารอีสาน เยอะจริงๆ
เรามากัน4คน ก็จัดหนักเลย 

สั่งสเต๊กมา3จาน ข้าวผัดมันกุ้ง ไส้กรอกเยอรมัน เฟรนท์ฟราย หอมทอด หมูทอดสอดไส้ชีส 
  ราคาเมนูยังไม่รวม vat นะครับอาหารที่สั่งมาถือว่ารสชาติใช้ได้ แต่มาทานครั้งก่อนอร่อยกว่า 
  มีเมนูที่แอบผิดหวัง คือหอมทอด กรอบดีนะ แต่น้ำมันเยิ้มไปหน่อย และอีกเมนูเป็น ไส้กรอกรวมเยอรมัน ที่มี side dish เป็นสลัดผัก เราเจอมะเขือเทศหั่นมีกลิ่นจ้า เราให้น้องเราช่วยชิม ยืนยันว่ามะเขือเทศมีกลิ่น แต่เราไม่ได้ขอเปลี่ยนจาน ส่วนสเต๊กก็อร่อยพอใช้ แต่เราว่า สเต๊กที่ร้านดังแถวอนุสาวรีย์ชัยอร่อยกว่าเยอะเลย